ПРОТОКОЛ № 9
от заседанието на Комисия по правни и институционални въпроси към Пленума на Висшия съдебен съвет, 
проведено на 6 март 2017 г.

Днес, 6 март 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА - отсъства

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ
					КАРОЛИНА НЕДЕЛЧЕВА - отсъства
					МАГДАЛЕНА ЛАЗАРОВА
					НЕЗАБРАВКА СТОЕВА
					КАЛИН КАЛПАКЧИЕВ- отсъства

На заседанието присъстват експертните сътрудници на комисията Мартин Величков – главен експерт – юрисконсулт в дирекция „Правна“ и Христина Тодорова – директор на дирекция „Международна дейност“.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Доклади от Незабравка Стоева и Юлия Ковачева – членове на Висшия съдебен съвет, от участие в извънредно Общо събрание на Европейската мрежа на съдебните съвети (ЕМСС) и среща на проектния екип по Проект 1 „Независимост и отчетност & качество на правосъдието – продължение:, проведени в периода 8-9 декември 2016 г. в гр. Хага, Холандия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1.	ПРЕДЛАГА НА ПЛЕНУМА НА ВСС ДА ПРИЕМЕ ЗА СВЕДЕНИЕ докладите от Незабравка Стоева и Юлия Ковачева – членове на Висшия съдебен съвет, от участие в извънредно Общо събрание на Европейската мрежа на съдебните съвети (ЕМСС) и среща на проектния екип по Проект 1 „Независимост и отчетност  & качество на правосъдието-продължение“, проведени в периода 8-9 декември 2016 г. в гр. Хага, Холандия.
1.2.	ПРЕДЛАГА НА ПЛЕНУМА НА ВСС ДА ВЪЗЛОЖИ на дирекция „Информационни технологии и съдебна статистика“ да публикува докладите на интернет страницата на ВСС в раздел „Международна дейност/ Международно сътрудничество/ Международни организации/ Европейска мрежа на съдебните съвети/ Проекти на Европейската мрежа на съдебните съвети 2016 – 2017 г./ Независимост и отчетност & качество на правосъдието.
1.3.	Внася материалите за разглеждане в заседанието на Пленума на ВСС на 16.03.2017 г.

II. ПРАВНИ ВЪПРОСИ:

2. Конспект по право на Европейския съюз и в областта на правата на човека, съгласно чл. 184, ал. 2 т. 2 от ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Да се изпрати напомнително писмо до декана на Юридическия факултет на Софийски университет „Св. Климент Охридски“ с молба за спешна подготовка на конспект по право на Европейския съюз и в областта на правата на човека, с оглед насрочените изпити за младши съдии на 08.04.2017 г., за младши прокурори на 22.04.2017 г. и за младши следователи на 29.04.2017 г. Липсата на отговор в едноседмичен срок от получаване на напомнителното писмо ще бъде приета за отказ от страна на ЮФ на СУ за изготвяне на конспекта, като Комисията ще се обърне за съдействие към други университети. 

3. Предложение за изменение и допълнение на Правила за избор на председател на Върховния касационен съд, председател на Върховния административен съд и главен прокурор.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. ОДОБРЯВА проекта за изменение и допълнение на Правила за избор на председател на Върховния касационен съд, председател на Върховния административен съд и главен прокурор със следната забележка:
- изречение първо на т. 1 от раздел IV на Правилата да се измени по следния начин:
„За всички кандидати се гласува едновременно чрез електронната система за гласуване на Пленума на Висшия съдебен съвет.“   
3.2. ПРЕДЛАГА НА ПЛЕНУМА НА ВСС ДА ОДОБРИ Правила за  изменение и допълнение на Правилата за избор на председател на Върховния касационен съд, председател на Върховния административен съд и главен прокурор.
3.3. Внася за разглеждане в заседание на Пленума на Висшия съдебен съвет, насрочено за 16.03.2017 г.

4. Писмо от директора на Национална следствена служба относно образец на Декларация по чл. 19а, ал. 1 и чл. 29в, ал. 4 от ЗСВ за имотното състояние и произхода на средствата за придобиване на имуществото на кандидатите за изборни членове на Висшия съдебен съвет.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. По повод на писмото от директора на Национална следствена служба и измененията от 2016 г. на Закона за съдебната власт да се проучи въпросът относно съдържанието на декларациите по чл. 19а, ал. 1 и чл. 29в, ал. 4 от ЗСВ.
4.2. Да се подготви проект на образец за декларация по чл. 29в, ал. 4 от ЗСВ, за следващо заседание на Комисията.

5. Писмо от председателя на Административен съд София – град относно изменения и допълнения на Закона за изпълнение на наказанията и задържането под стража (ЗИНЗС), предвиждащи подсъдност на съдебни производства пред административните съдилища.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Комисията по правни и институционални въпроси не е адресат на писмото на председателя на Административен съд София – град, а самото писмо не съдържа въпроси, по които Комисията е компетентна да се произнесе. 
5.2. Изпраща писмото председателя на Административен съд София – град на Съдийската колегия на Висшия съдебен съвет, по компетентност.
6. Писмо от председателя на Съюза на съдебните заседатели в България относно мандатността на съдебните заседатели съгласно ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Комисията по правни и институционални въпроси не разполага с правомощието да тълкува законови норми. Извън правомощията на Висшия съдебен съвет е да уреди с подзаконов нормативен акт въпросната материя. При възникнала ситуация следва да се прилага разпоредбата на чл. 71, т. 7 от Закона за съдебната власт.

ПРЕДСЕДАТЕЛ
НА КОМИСИЯТА:	/П/     
                ЮЛИАНА КОЛЕВА